Gică Hagi, reacție după prestația fiului său în meciul amical Columbia-România 3-2: "Am și eu un băiat și sunt fericit că practică fotbal!"
Ianis Hagi nu a fost titluar în amicalul pierdut cu Columbia (2-3). Acesta a intrat în repriza secundă și a marcat în minutul 84.
Gică Hagi a vorbit ulteiror despre prestația fiului său. Iată ce reacție a avut "Regele" după ce l-a văzut pe Ianis marcând în poarta sud-americanilor.
"Am și eu un băiat și sunt fericit că practică fotbal!"
"A intrat foarte bine. A făcut-o cum o face din 2021. El și cu Man sunt jucători decisivi la națională. Dacă nu mă înșel vizavi de statistică. Își face treaba, vine cu drag la echipa națională. Mă bucur că îi merge bine. Să o țină tot așa.
Am și eu un băiat și sunt fericit că practică fotbal, a ajuns la un anumit nivel foarte bun și de aceea am și mers la Madrid să văd meciul", a spus Gică Hagi, citat de Sport.ro.